
CAUSA HONORII PAPAE 


Seotio prima 


Non ea res agitur, utrum Honorius Papa in in- 
timo corde suo heterodoxe senserit , nec ne ; sed 
prima quaestio omnino haec est: 

I. num Honorius aliquid ex cathedra tanquam 
dogma fidei praescripserit, quod tamen reapse nae- 
reticum fuit? 

Huic secunda quaestio accedit: 

II. num Concilium quoddam oecumenicum jus 
sibi vindicaverit, sententiam ferendi de Pontifice sic 
decernente, eumquc ceu haereticum condemnaoerit? 

Tertio tandem quaeritur : 

III. quo sensu haec condemnatio a coaevis prae- 
sertim a Romanis Pontificibus recepta et dijudica- 
ta fuit? 

Ad I. 

1. Quinto aerae christianae saeculo Nestorius Pa- 
triarcha Constantinopolitanus duas in Christo natu- 
ras (naturam divinam et humanam) asserens eo us- 
que progressus est, ut unitatem personae destrue- 
ret. Quam Nestorii haeresin Concilium oecumeni- 
cum III Ephesi a. 431. celebratum proscripsit. 

2. In errorem huic plane oppositum incurrit pau- 
cis post annis Eutyches, Archimandrita Constanti- 
nopolitanus, affirmans: Christum quidem ex duabus 
naturis constare , quae tamen per unitionem adeo 
intime copulatae sint, ut unam tantum naturam ef- 
ficerent; ita quidem, ut Christus sit ex duabus na- 
turis (compositus), non vero in duabus naturis con- 
sistat (Monophysitismus). Quem errorem IV Con- 
cilium oecum. Chalcedonense a. 451. rejecit. 

3. Uterque iste error, licet profligatus, non tamen 
continuo evanuit; quin potius Monophysitismus plu- 
rimos numerabat in imperio graeco-romano asseclas; 
cumque per istas lites religiosas ipsius imperii vires 
labefactarentur, pacis unitatisque restitutio impera- 
toribus vel maxime cordi erat. 

4. Quo desiderio ductus — licet infeliciter rem 
aggressus — imperator Heraclius circa a. 627, unitis 
consiliis cum Sergio, Patriarcha Constantinopolitano 
et episcopis Cyro, Theodoro aliisque proposuit , ut 
abhinc tanquam vera doctrina traderetur; « in Chri- 
sto duas quidem esse naturas , sed unam tantum 
voluntatem, unamque operationem seu energiam ». 
Quod experimentum restituendae concordiae Mono- 
theletismus vocatur. 

Hac formula Monophysitas cum Ecclesia reconci- 
liatum iri sperabant ; duplicem enim in Christo na- 

turam asserendo genuinae Ecclesiae doctrinae satis- 
fecisse sibi videbantur, unitatem autem voluntatis et 
energiae affirmando Monophysitas placari posse au- 
tumabant. 

5. Characterem propositae hujus unionis formulae 
pauci ex theologis perspexerunt; alioquin vix eos la- 
tere potuisset, ipsam prono alveo ad Monophysitis- 
mum reducere. 

Voluntas nimirum ad naturam pertinet , non ad 
personam; sic v. g. in SS. Trinitate tres distinguun- 
tur personae , una vero natura seu substantia , et 
ideo in Trinitate non tres voluntates, sed una tantum 
dignoscitur. Cum jam in Christo duas naturas vere 
distinctas profitemur , consequenter etiam duas in 
ipso voluntates accipere tenemur. Et quod de volun- 
tate , etiam valet de operatione , operationis modo , 
seu de energia. 

Christus manducavit, dormivit, bibit; in hoc cer- 
nimus unam , humanam operationem ; idem vero 
Christus etiam mortuos resuscitavit, aegros miracu- 
lose sanavit etc. — et in hoc alteram videmus ejus 
operationem seu energiam. 

6. Unus auctorum Monotheletismi, Cyrus Archie- 
piscopus Alexandriae, (antea Phasidis in Colchide) 
circa a. 633. unionem restituit cum nonnullis Mo- 
nophysitis Aegypti insistens formulae , « unam in 
Christo esse energiam » (pia. ivipyua). Cui jure ap- 
plaudebant Monophysitae, quandoquidem ipsis solis, 
non Ecclesiae catholicae favebat. 

Eo ipso tempore Alexandriae aderat doctus ille 
monacnus Sophronius Hierosolymitanus (mox ibidem 
Patriarcha), qui novae huic formulae adversabatur. 
Quem cum Cyrus negligeret, Sophronius Constan- 
tinopolin profectus est, Sergii patrocinium ambiens; 
ignorabat enim, etiam Sergium novae haeresi fave- 
re. Non omnem tamen apud Sergium operam per- 

didit , quippe qui, mediam volens tenere viam, pro- 
posuit , ut nequidquam de duabus energiis ( et vo- 
luntatibus) dicatur, sicut Sophronius volebat, sed 
neque terminus pia ivipyua usurpetur. 

Sergius jam ad Honorium Papam se convertit , 
ipsius sententiam, quin imo consensum impetratu- 
rus. In qua epistola Sergius dicit, nemini esse con- 
cadendum , ut unam vel duas affirmet energias ; 
terminum enim : pia Ivipyua suspectum esse, ac si 
duae in Christo naturae negentur, (quod monophy- 
siticum sit); similiter et assertionem duarum ener- 
giarum non paucos offendere, utpote ex qua conse- 
queretur, duas adstrui debere in Christo voluntates 
sibi contrarias ( ©«X*jgara). (Falsum sane consecta- 
rium ! ) 

7. Honorius Papa Sergio rescripsit, ej usque epi- 
stola (I"“) integra asservatur in latino originali et in 
vetusta graeca versione. 

Summa eorum, quae Papa in epistola hac dicit, 
ad sequentia redit: 

a) Bene fecisti vetando usum termini pia Ivipyua, 
utpote in quo Monophysitismum suspicari licet; si- 
militer in termino 3bo ivipytiai reperiri posset Nesto- 
rianismus, neuter autem terminus biblicus est. De 
cetero terminus 3i»o l»ip yuai falso adhibetur ; Chri- 
stus enim r oXvrpdtmt i. e. operatus est mul- 

tiformiter ( v. g. nunc manducabat, - bibebat, - dor- 
miebat, - docebat - aegros sanabat etc). 

Honorius itaque confundebat ii/ipyti*», seu opera- 
tionis modum in se, cum singulis ejusdem manife- 
stationibus. 

Verba ipsius huc spectantia sonant: « Non opor- 
tet ad dogmata haec ecclesiastica retorquere, quae 
neque synodales apices super hoc examinantes, ne- 
que auctoritates canonicae visae sunt explanasse , 
ut unam vel duas energias aliquis praesumat Chpisti 

Dei praedicare etc ». (Mansi, Collect. Concil. T. 
XI. p. 542). 

Et paulo post: « Nos enim non unam operationem 
vel duas Dominum Jesum Christum ejusque sanc- 
tum Spiritum, sacris literis percepimus, sed multi- 
tiformiter cognovimus operatum ». ( Mansi, 1. c. ). 

Et ad finem: « Haec nobiscum fraternitas vestra 
praedicet... hortantes vos, ut unius vel geminae no- 
vae vocis inductum operationis vocabulum aufugien- 
tes, unum nobiscum Dominum Jesum Christum... 
(Mansi, 1. c. p. 543). 

b) Quemadmodum hac ratione Honorius ortho- 
doxum terminum Siio iuipyiou rejecit, ita simul hae- 
reticum terminum ut regulam fidei praescripsit, as- 
serens : » Unde et unam voluntatem (Ij» siX^a) fa- 
temur Domini nostri Jesu Christi , quia profecto a 
divinitate assumpta est nostra natura, non culpa ; 
illa profecto, quae ante peccatum creata est, non quae 
post praevaricationem vitiata... Non est itaque as- 
sumpta a Salvatore vitiata natura, qnae repugnaret 
legi mentis ejus. (Mansi, 1. c. p. 539). 

Honorius ergo sic argumentatur : « Christus as- 
sumpsit veram humanitatem, plenam naturam hu- 
manam, non vero naturam humanam peccato cor- 
ruptam, sed illam, prout ante lapsum fuit; ideoque 
in Christo non erat lex membrorum, quae legi mentis 
adversaretur ». Hactenus recte; abhinc vero sequen- 
tem in modum debuisset ratiocinari: « ideo in Chri- 
sto non erat peccaminosa, carnalis voluntas, sed so- 
lum modo bona voluntas humana, divinae voluntati 
omnino conformis; adeoque reipsa duae voluntates: 
divina nimirum atque humana, eaque bona ». Ast 
Honorius confundit has duas voluntates; vel bonam 
voluntatem humanam , utpote divinae voluntati in 
omnibus consonam, in hanc prorsus transire sinit, 
ideoque dicit : « unde unam voluntatem fatemur 
Domini nostri ». 


Digitized by Google 



- 10 - 


Quibus verbis formulam principalem , terminum 
technicum Monotheletismi Ecclesiae ut fidei doctri- 
nam praescripsit. 

8. Paulo post Honorius Papa alias dedit ad Ser- 
gium litteras, de qua epist. II. ta duo tantum supersunt 
fragmenta. In hisce Honorius orthodoxum terminum 
3uo ivlpytiau iterata vice rejicit, dicens et praecipiens: 
« profecto unius vel geminae operationis vocabulum 
noviter intioductum ex praedicatione fidei exima- 
tur, » simulque ineptum esse affirmans , Salvatori 
unam sed duas operationes tribuere. (Mansi, 1. c. 
p. 579.) Sic quidem in priori fragmento. 

In altero fragmento, ex epilogo epistolae, legitur: 
« Ceterum, quantum ad dogma ecclesiasticum per- 
tinet . . . non unam vel duas operationes in media- 
tore Dei et hominum definire. . . debemus». ( Man- 
si , 1. c. ) 

Ex quibus liquet, Honorium dogmaticam definitio- 
nem dare, dogma Ecclesiae enuntiare voluisse, simul 
autem terminum orthodoxe dogmaticum rejecisse. 

De termino: « una vel duae voluntates » in frag- 
mentis istis nil continetur, de quo utrum deperdita 
pars alterius epistolae egerit, ignotum est. 

Ex praedictis jam sponte fluit: Honorium Papam 
specifice orthodoxum terminum technicum « 3oo 
iuipyuat rejecisse , terminum vero specifice haere- 
ticum « iv » ut verum declarasse, duplicemque 

hunc errorem praescripsisse credendum ( proxime 
quidem ecclesiae Constantinopolitanae ). 

Sub finem Sectionis II. recurremus ad terminum 
loquendi « ex cathedra ». 

Ad II. 

Utraque haec Honorii epistola in Cocilio oecum. 
VI. Constantinopol. anno 680. lecta est; prior in 
generali sessione XII., altera in sessione XIII., prae- 

sentibus et praesidentibus tribus legatis Papae Aga- 
thonis , duoous Cardinalibus presbyteris Theodoro 
et Georgio, et Cardinali diacono Joanne. 

a. ) Statim ab initio sessionis XIII. Concilium 
declaravit: « Retractantes dogmaticas epistolas , quae 
tanquam a Sergio . . . quam ad Honorium quonuam 
Papam antiquae Romae; similiter autem et episto- 
lam ab illo, id est, Honorio rescriptam ad eundem 
Sergium, hasque invenientes omnino alienas existere 
ab apostolicis dogmatibus . . sequi vero falsas doc- 
trinas haereticorum, eas omnimodo abjicimus et tam- 
quam animae noxias execramus. Quorum autem , 
id est eorumdem impia execramur dogmata, horum 
et nomina a sancta Dei ecclesia projici judicavimus, 
id est, Sergii, Cyri, etc., quos omnes etiam Agatlio 
Papa in suggestione ad Imperatorem abjecit. (Agatlio 
Papa legatis, quos ad VI Concilium oecum, depu- 
taverat, epistolam dedit ad imperatorem Constanti- 
num Pogonitcn, in qua dictos Monophysitismi auc- 
tores rejecit. De antecessore suo vero Honorio nihil 
in ea commemoravit.) Ast Concilium VI oecum, eum 
quoque censura plectere volens in decreto suo se- 
quenti modo pergebat: » Cum his vero simul projici 
a sancta D6i catholica ecclesia, simulaue anathema- 
tizari praevidimus ( oowt/Js/xt» ) et Honorium, qui fuerat 
Papa antiquae Romae, eo quod invenimus per scripta, 
quae ab eo facta sunt ad Sergium, quia in omnibus 
ejus mentem secutus est, et impia dogmata confir- 
mavit. (Mansi, 1. c. p. 554. sq.) 

Concilium recte quiaem non de eo quaestionem 
movet, quid Honorius ea de recorda tenuerit, sed 
sententiam dicit de facto , videlicet quod in epistola 
sua haeresin approbaverit. 

b. ) Sub finem ejusdem sessionis XIII. praelecta 
etiam altera Honorii epistola, decretumque a Synodo 
fuit , ut cum aliis documentis tanquam animabus 

nociva combureretur; quod et factum est. (Mansi, 
1. c. p. 582.) 

c. ) In fine sessionis XVI. Synodus proclamavit: 
« Sergio haeretico anathema, Cyro haeretico anathe- 
ma, Honorio haeretico anathema, Pyrrho haeretico 
anathema » ( Mansi , 1. c. p. 622. ) 

d. ) Majoris adhuc ponderis ea sunt , quae in 
sessione XVIII, eaque ultima fiebant (16 septembris 
681.). In fidei decreto, quod tunc promulgatum fuit, 
et principale Synodi documentum constituit, legimus: 
« Sed quoniam adinventor malitiae cooperationem 
(cooperantem) sibi serpentem inveniens, et per eum 
venenosam humanae naturae deferens mortem , et 
ita organa ad propriam sui voluntatem apta repe- 
riens, Theodorum dicimus, qui fuerat episcopus Pna- 
ran. , Sergium . . . insuper et Honorium , qui fuit 
Papa antiquae Romae , Cyrum , qui Alexandriae , 
etc. . . non vacavit per eos plenitudini ecclesiae erro- 
ris scandala suscitare, disseminando haeresin. (Man- 
si, 1. c. p. 635. ) 

c.) Postquam omnes Concilii Patres, praeeun- 
tibus tribus legatis pontificiis huic fidei decreto sub- 
scripserant, acclamavit Synodus : « Omnes ita cre- 
dimus .... multos annos Imperatori . . . Theodoro 
Pharanitae anathema, Sergio et Honorio anathema; 
Pyrrho et Paulo anathema .... Omnibus haereticis 
anathema » ( Mansi, 1. c. p. 655.) 

/.) Porro in memoriali ab omnibus in Synodo 
praesentibus, praeeuntibus iterum pontificiis legatis, 
ad imperatorem dato , Synodus anathema hoc de 
Honorio repetit: « Anathemati subjicimus Theodo- 
rum, Sergium, ... et cum eis Honorium , qui fuit 
Romae praesul, utpote qui eos in his ( in haeresi ) 
secutus est. » ( Mansi , I. c. p. 666. ) 

Ex his omnibus sequitur, Synodum oecumeni- 
cam VI. 

1. °) ius sibi vindicasse sententiam ferendi de papa 
ex catnedra loquente; et 

2. °) condemnasse ipsius ex cathedra datum fidei 
decretum, eumque anathemate perstrinxisse eo, quod 
haereticam doctrinam confirmasset. 

De facto itaque dogmaticae decisionis a Summo 
Pontifice editae judicatum fuit. 

Ad III. 

Jam vero neminem illius temporis invenies , qui 
crediderit, Concilium hoc procedendi contra Hono- 
rium modo aut non juste aut non competenti auc- 
toritate egisse, etenim: 

a) omnes episcopi, in Synodo praesentes hanc 
sententiam subscribendo approbarunt; 

b) ipsi quoque Pontificis legati praesentes et prae- 
sidentes judicio lato assenserunt, nihil plane obmo- 
ventes, nec contra Concilii competentiam nec con- 
tra materialem synodalis sententiae rectitudinem. 

c) Confirmata est haec sententia synodalis non 
solum ab imperatore, verum etiam a summo Pon- 
tifice, qui propriis verbis illam repetiit. Sic enim 
Papa Leo II (Agatho interea 10. Januarii 682. mor- 
tuus erat) rescribens imperatori ait: « Pariter ana- 
thematizamus novi erroris inventores, id est, Theo- 
dorum Pharanitanum, Cyrum Alexandrinum, Sergium 
etc., nec non et Honorium , qui hanc apostohcam 
ecclesiam non apostolicae traditionis doctrina lustra- 
vit, sed profana proditione immaculatam fidem sub- 

vertere conatus est. (secundum textum graecum : 
subverti permisit, et omnes, qui in suo 

errore defuncti sunt. (Mansi, 1. c. p. 731). 

d ) Idem Papa Leo II in epistola ad episcopos 
Hispaniae dicit: « Aeterna condemnatione mulctati 
sunt Theodorus, Cyrus, Sergius etc., cum Honorio , 
qui flammam haeretici dogmatis non, ut decuit apo- 
stolicam auctoritatem, incipientem exstinxit, sed ne- 
gligendo confovit. (Mansi, 1. c. p. 1052). 

e) Similiter scribit Regi Hispaniarum Ervigo : 
« Condemnati sunt... et una cum eis Honorius ro- 
manus, qui immaculatam apostolicae traditionis re- 
gulam... maculari consensit. (Mansi, 1. c. p. 1057) . 

Leo II Papa rem proinde acu tetigit scribens : 
« negligendo confovit, » et « maculari consensit ». 
Animadvertebat quidem ex I m * epistola Honorii, ipsi 
rectam utique de persona Christi doctrinam ob ocu- 
los esse versatam, Chalcedonensem scilicet doctri- 
nam; eum tamen false inde conclusisse, eum itaque 
in corde haeretice non sensisse, attamen reapse ter- 
minum specifice orthodoxum (Sito luipyuai) damnasse 
et terminum specifice haereticum (e* StX^a) sanci- 
visse. Honorius hoc non fecit mala ductus voluntate 
sed ex negligentia, et sic maculari doctrinam fidei 
permisit et consensit. 

Ideo Leo II Papa hanc prolatam per oecumeni- 
cam Synodum Honorii condemnationem , tanquam 
justis motivis innixam agnovit; Concilii competen- 
tiam in dubium vocare nec in mentem ei venit. 

f) Anathema de Honorio prolatum, continuo a 
Synodis oecumenicis VII et VIII reiteratum est , 
quarum utraque praesidentibus pontificiis legatis ha- 
bebatur; Hadrianus II vero Papa (867-872) condem- 
nationem istam ceu justam eo agnovit, quod Hono- 
rius « fuerat super haeresi accusatus, propter quam 


Digitized by Google 


- 15 - 


solam licitum est minoribus majorum suorum mo- 
tibus resistendi ». Siquidem omnibus notum est, me- 
dio quoque sevo, potestate papali summopere florente, 
universalem fuisse doctrinam Ecclesiu?, papam prop- 
ter haeresin, sed etiam propter solam haeresin de- 
poni posse, quce doctrina etiam in Corpus juris ca- 
nonici transiit. (*) 

g) In libro diurno i. e. formulario Curia? roma- 
nee (a V. usque ad XI. saec.) reperitur vetus for- 
mula pro juramento pontificio, sine dubio a Grego- 
rio II preescripta (init. sa?c. VIII.), cujus tenore qui- 
vis Pontifex, munus suscepturus, jurejurando pro- 
fiteri tenebatur, se agnoscere VI. Concilium oecu- 
menicum, quod auctores novae liaereseos (Monothe- 
letismi) Sergium, Pyrrhum etc. cum Honorio ana- 
themate defixit sempiterno, « quia pravis hmretico- 
rum assertionibus fomentum impendit ». (Liber diur- 
nus, ed Eugime de Rozi6re, Petris 1869 N. 84). 

Ex quo sequitur, usque ad scectilum XI quemli- 
bet Pontificem , munus auspicantem , jurejurando 
firmasse: 

A) Concilium cecumcnicum judicare posse pa- 
pam saltem propter heeresin; 

B) Honorium a VI‘° Concilio oecumenico jure 
fuisse anathematizatum, quia suo fidei edicto nse- 
resin approbaverit. 


(*) Dicunt quidem , agi hic solummodo do hieresi papae , 
qua hominis privati; verum si fleri potest, ut geueratim papa in 
haeresin incidat, eur non etiam illud possit accidere, ut haeresin, 
quam corde amplectitur, ex cuthedra quoque pronuntiet , quippe 
quam certo pro doctrina catholica teneat ? neque enim praesu- 
menda est in eo mala voluntas ! 

Seotio seoonda. 

Vim ac momentum factorum et argumentorum , 
quae in prima Sectione retulimus, pro posse dimi- 
nuere vario modo tentarunt diversi auctores. 

I. Jam scriptor epistolae Honorii ad Sergium, Ab- 
bas romanus Joannes, in suis ad Graecorum Impe- 
ratorem Constantinum Heraclium litteris asseruit: in 
illa epistola Honorii nil omnino de divina in Chri- 
sto voluntate esse dictum, sed potius peccaminosam 
voluntatem in Christo negari, atque bonam duntaxat 
humanam voluntatem Christo vindicari , quae esset 
illud de quo Honorius loquatur; de divina 

autem voluntate nil dixisse Honorium, cum nonnisi 
ad ea respondisset, de quibus a Sergio esset inter- 
rogatus {Mansi T. X p. 739). 

Eodem modo postea Joannes Papa IV , secundo 
loco Honorii successor, praedecessorem suum pur- 
gare conatus est. {Mansi, 1. c. p. 682 sq.) 

Sed assertio haec, ut candide loquar, nequaquam 
vera est, nam: 

a) Sergius ipse disertis verbis declarat: « ter- 
minum 8i>o ivipyuai scandalo esse, cum inde conse- 
queretur, duas sibi oppositas voluntates in Christo 
statuendas esse; divinam scilicet voluntatem , quae 

J >ati voluit, et humanam, quae passioni obsistere vo- 
uit. {Mansi, T. XI, p. 534) Clare ergo perspicitur, 
Honorium de humana et divina voluntate locutum 
esse, et manifeste vana est et falsa assertio Joan- 
nis Abbatis, qua contendit: Honorium de voluntate 
divina in Christo prorsus tacuisse, cum neque Ser- 
gius illius meminisset. 

b) Verum quidem est, Honorium peccamino- 
sam humanam voluntatem in Christo negare, et in 

hoc a veritate non deviat; jam vero pro eo, ut dicat: 
« permanet ergo in humana Christi natura nonnisi 
bona humana voluntas, quae voluntati divince na- 
turae per omnia sese conformat, » Honorius per sal- 
tum prosequitur: « ergo una duntaxat voluntas est 
in Christo, » quam divinam asserit. 

Id enim luce clarius ex sequentibus patet: 

Honorius opinatur, Christum dicendo: « non mea 
voluntas , sea tua fiat » non in proprio sensu et 
obvio esse locutum , sed habita ratione ad nos , 
ne nostram voluntatem, sed Dei voluntatem exse- 
quamur. 

Quem in modum neutiquam loaui potuisset Ho- 
norius, si praeter divinam etiam oonam humanam 
voluntatem in Christo statuisset. 

c) Abbas Joannes in apologia sua Honorii unius 
tantum ejusdem erroris rationem habuit (assertionis 
nempe - h SiX^a); alterum vero ejus errorem reti- 
cuit, quo scilicet specificum orthodoxae fidei ter- 
minum &!)o Ivipytm rejecit. A qua macula Honorium 
purgare Joannes haud praesumpsit. 

d) Ceterum superius memorata Honorii defensio 
per Abbatem Joannem jam quo tempore facta est , 
vel in ipsa urbe Roma non probabatur; unum tan- 
tum novimus virum mentione dignum , tjui eam 
approbasset, S. Maximum Abbatem. Alioquin Apo- 
stolicee Sedis Legati in Concilio oecumenico VI 0 
cum de anathemate contra Honorium ferendo age- 
retur, ut cladem istam oppido gravem a romana Sede 
averterent, ad ejusmodi defensionem provocare haud 
intermisissent. Sed ndque Leo II, neque ejus Suc- 
cessores excusationi a Joanne susceptae ullum mo- 
mentum tribuisse videntur. 

II. Idem ille Abbas Joannes ulterius contendit, 
epistolam (primam) Honorii ad Sergium corruptione 

fuisse vitiatam; et Concilinm VI oecumenicum fal- 
sis innixum documentis sententiam protulisse. 

Verum in Concilio VI oecumenico nequaquam sola 
tantum grseca versio epistolse Honorii recitata est , 
sed praelecta prius grceca versione, ipsum authenti- 
cum exemplar latinum eiusdem epistolae ad Ser- 
gium ex patriarchali archivio apportatum et versio 
cum textu originali per unum omnino ex Deputatis 
romanis sollicite collata fuit. 

[Praeter tres Legatos proprie sic dictos (Cardina- 
les) Papa cum Synodo ab eo praevie celebrata alios 
insuper tres Deputatos ad Concilium oecumenicum 
ablegaverat ]. 

« Similiter prolata est... epistola authentica latina 
Honorii quondam papae romani ad Sergium.... una 
cum ejus interpretatione et collata est eadem latina 
epistola per Joannem reverendissimum episcopum 
civitatis Portuensis, qui unus exstitit de concilio an- 
tiquae Romae » ( Mansi T. XI, p. 547). 

Numne probabile est, Legatos et Deputatos Aposto- 
licae Sedis genuinam Honorii epistolam ignorasse vel 
adeo in producendo corrupto exemplaria djutrices ma- 
nus habuisse? - Numquia Leo Papa II ejusque suc- 
cessores nullo modo animadverterunt, in acta sexti 
Concilii oecumenici, quae etiam Romae asservabantur, 
corruptam epistolam Honorii dolose fuisse invectam? 

Objicitur autem, illum Abbatem Joannem allegare 
specialiter locum, quem a Graecis vitiatum fuisse 
asserat. Verum est; namque dicit, graecam versio- 
nem habuisse verba : « in Christo absolute una vo- 
luntas fuit; » sed vocabulum « absolute » supposi- 
titium esse. Ast in illo, ut ita dicam, officioso graeco 
exemplari, quod ad nos pervenit, locus iste non est 
interpolatus. Fortasse in aliis descriptis ( privatis ) 
exemplaribus hujus epistolae ejusmodi corruptiones 
locum habuerunt. Concilio autem , prout viaimus , 
praesto erat textus epistolae originalis atque versio 
ejusdem ab ipsis deputatis pontificiis recognita. 

III. Saeculo XVI novam Cardinalis Baronius in- 
gressus est viam , ut Honorii Papae memoriam ab 
ula labe purgaret. Opinio ejus haec est: Paullo ante 
coactum Concilium VI Theodorus patriarcha Constan- 
tinopolitanus utpote Monotheletismo favens sede de- 
jectus, Georgius vero in locum ejus promotus fuerat. 
Ast mortuo Georgio non diu post finem Concilii oe- 
cum. VI. contigit Theodoro, ut in pristinam dignita- 
tem restitueretur. Procul dubio (!) — subdit Baronius 
Concilium oecum. VI etiam de Theodoro istud ana- 
thema pronuntiaverat, sed recuperata sede patriar- 
chali erasit nomen suum ex actis atque in ejus lo- 
cum dolose inseruit nomen Honorii, scribens ONG- 
PION loco 0EOA&PON, inferens simul in acta Concilii 
omnes eos locos, qui de Honorio agunt, nominatim 
duas illas epistolas Honorii et (fictas) collocutiones 
Concilii de iis habitas (v. g. collationem textus graeci 
cum latino). 

Consequenter Baronius etiam multa alia tanquam 
spuria declarare coactus fuit, plures sexternas, ma- 
gnamque actorum synodalium partem. 

Verum hanc nimis audacem hypothesin , utpote 
solida basi prorsus destitutam, jam" dudum ipsi quo- 
que romani theologi reprobarunt; sic Mamachi (O- 
riginum et antiq. Tom. VI. p. 5,) Ballerini ( de vi 
ac ratione Primatus p. 306), nuper professor Palma, 
praelatus Pontificis domesticus, qui ad latus Pii IX 
morans a perduellibus in arte Quirinali necatus est. 
(Praelectiones hist. eccles. Tom. II. Pars I. p. 149. 
Romae 1839). 

Ut unum adhuc commemorem: Legati romani 
cum suo exemplari actorum Concilii VI Constan- 
tinopoli domum reversi sunt , antequam Theodo- 
rus ille in dignitatem patriarchalem fuerit restitutus. 

( Praedecessor ipsius Georgius testante Theopha- 
ne, historiographo byzantino superstes erat per tres 
adhuc annos a peracta Synodo VI oecum. , ergo 

saltem usque ad annum 683. ) Quo igitur modo 
Theodorus etiam illud actorum exemplar adulterari 
potuit , quod Romae asservabatur ? Potuit forsitan 
acta vitiare in archivio Constantinopolitano, minime 
vero ea exemplaria, quae jam Romam, Antiochiam, 
Alexandriam etc. asportata fuere. 

( Quinque etenim exemplaria actorum Concilii 
exarata fuerunt, pro 5 sedibus patriarchalibus de- 
stinata.) 

Sed neque ut Baronius vult persuadere adeo fa- 
cilis fuisset loci rasura, quando quidem non de uno 
illo verbo ONftPION agitur, sed de integris lineis, quae 
erant illic appositae. 

Accedit etiam illud , quod notarius et diaconus 
Agatho, qui in VI oecum. Concilio Secretarii mu- 
nere fungebatur, expresse commemorat: «Sergium 
et Honorium anathematizatos fuisse. ( Combefis , 
novum auctuar. Tom. II. p. 204; Mansi Tom. XII 
p. 190. ) 

Quae cum ita sint, nemo sane mirabitur, alios 
viros doctos, quibus Honorii purgatio et revindicatio 
cordi erat, diversam a Baronii methodo viam ingre- 
diendam esse credidisse. Unus tantum Damberger 
S. J. in sua historia synchronistica, arbitrariis opi- 
nionibus abundante ( Tom. II. p. 119 sq. ) Baronii 
hypothesin aliquatenus immutatam resuscitavit; quam 
cum haud meliorasset, imo deteriorem reddidisset, 
nuspiam applausum eidem conciliavit. 

IV. Baronii hypothesi parum contentus Bellarmi- 
nus aliam proposuit (lib. IV de rom. Pontif. c. 2.) 
pari modo Turrecremata (de eccl. c. 93) et Josephus 
Simon Assemani ( Biblioth : juris orient. Tom. IV 
p. 113) contendentes: « Concilium VI oecum, con- 
demnasse quidem Honorium ut haereticum ; sed er- 
rore facti laborasse , talemque errorem possibilem 
et excusabilem, quinimo inevitabilem fuisse, cum 

exemplaria epistolarum Honorii vitiata Concilio fue- 
rint proposita. 

Commenti sunt icitur auctores isti novam ad instar 
Jansenistarum distinctionem inter quaestionem juri# 
et facti , assumentes simul assertionem Joannis Ab- 
batis Romani, qui epistolam Honorii conscripserat. 

Verum certissime constat, ut supra probavimus, 
Concilio latinum originale exemplar epistolarum 
Honorii praesto fuisse, et Deputatos romanos caute, 
investigasse, utrum versio graeca cum latino origi- 
nali apprime concordet. Unde negari prorsus nequit, 
Concilium genuini* actis innixum suam de Honorio 
sententiam tulisse. Quod in hisce actis manifeste 
continebatur, videlicet Honorium : 

a) interdixisse terminum specifice orthodoxum 
3uo ivipyuat, atque 

li) praescripsisse terminum specifice haereticum 
\v siXijga , — absque dubio haeretica labe infectum 
erat, haeretice sonabat; atque hae ipsa' assertiones, 
non vero interna Honorii opinio suppeditavit Con- 
cilio basin ad causam judicandam. 

V. Iterum aliam methodum ad solvendam de Ho- 
norio quaestionem nuperrime secutus est de Marge- 
rie, philosophiae Nancoji (Nancv) professor in opu- 
sculo « Lc Pape Honorius (contra P. Gratry), Paris 
1870 ». Argumentatio ejus liaec est: 

1. ° Agatho Papa in duabus epistolis infallibilita- 
tem Romani Pontificis pronuntiavit ; 

2. ° Concilium oecumenicum VI hasAgathonis epi- 
stolas et cum iis Papae infallibilitatein solemniter 
agnovit. 

3. ° Propterca minime fieri potuit, ut idem Conci- 
lium Honorium papam tanquam haereticum pro- 
prio sensu condemnaverit. 


Consideremus jam singillatim hasce assertiones 
et conclusiones. 

I. In epistola prima atl Imperatorem directa , 
quam Agatlio Papa Legatis suis ad Concilium 
oecumenicum VI Constantinopolin proficiscentibus 
tradidit, sequentia dicit: « cujus ( Petri ) annitente. 
praesidio haec apostolica ejus ecclesia ( romana ) 
nunquam a via veritatis in qualibet erroris parte 
deflexa est... Haec est enim verae fidei regula (dyo- 
theletismus nimirum ) quam et in prosperis et in 
adversis vivaciter tenuit ac defendit haec spiritalis 
mater (romana nempe ecclesia) quae per Dei omni- 
potentis gratiam a tramite apostolicae traditionis 
nunquam errasse probabitur, nec haereticis novita- 
tibus depravata succubuit etc. » (Mansi, T. XI, 
pag. 239-242). 

Asserit itaque Agatho Papa : « romanam eccle- 
siam nunquam fuisse lapsam in errorem ; factum 
historicum adstruit, haneque romanae ecclesiae pro- 
batam fidei catholicae constantiam a praesidio beati 
Petri derivat. De absoluta vero infallibili ta te non 
loquitur, nec quaestionem vel uno verbo movet, utrum 
casus Honorii cum generali sua thesi (de orthodoxia 
romanae ecclesiae adhuc constanter servata ) con- 
grue componi possit nec ne. 

Liceat nobis observare : 

a) infallibilitatem romanae ecclesiae posse ad- 
strui, quin eo ipso adstruatur personalis infallibili- 
bus papae ; et 

b) duas isbus assertiones : « Honorium hetero- 
doxam formulam praescripsisse, et — ecclesiam ro- 
manam nunquam fuisse monotheletico errore infec- 
tam » bene posse simul consistere et conciliari. 

Imo subjungere juvat, Agathonem ipsum Honorii 
doctrinam impugnare ; etenim 

a) directe et aperte duas docet in Christo di- 
stinguendas esse voluntates ; et 

!>) verba s. Scripturae ab Honorio allegata: « non 

mea sed tua voluntas fiat » — rectissime in favorem 
dyotheletismi interpretatur (Manni, tum. XI. p. 240), 
dum econtra Honorius vim ad probandum uyothc- 
letismum iis inhaerentem refringere satagebat. 

Aeque ros se habet quoad alteram epistolam pa- 
riter ad imperatorem datam , quam Legati Pontifi- 
cis subscriptione Agathonis papae et 125 episcopo- 
rum munitam secum ferebant. Ipsa quoque senten- 
tiam continet , ecclesiam romanam nunquam in 
lmeresin incurrisse (Mansi, 1. c. p. 287) , et quod 
de hac sententia paullo ante dictum est, hic quoque 
valet. 

M iror sane, nec potest intelligi, quo jure et modo 
D. Margerie secundam hanc epistolam pro instruc- 
tione Legatis pontificiis data habere possit; vix ulli, 
qui totam perlegerit, Ude quid in mentem veniet. 

Attentis hisce omnibus, nequaquam verum appa- 
ret id, de quo Margerie nobis vult persuadere, ni- 
mirum Agathonem papam personalem romani Pon- 
tificis intallibilitatem asseruisse. 

II. Non minus quam prima , etiam secunda as- 
sertio Domini de Margerie cum veritate concordat 
dicentis: «Concilium oecum. VI hancce Agathonis 
de infallibilitate Papae sententiam confirmasse; » in 
qua re pertractanda accuratiorem Concilii actorum 
notitiam ipsi deesse manifesto apparet ; nam 

a) « utramque pontificis epistolam asserit pri- 
mo praelectam fuisse in IV sessione Concilii oecum. 
VI uie 17 Novembris 680 — »> (p. 51); atqui ea sessio 
jam die 15 Novembris habita est. 

b) « tribus hebdomadibus post in sessione VI, 
(trois semaines aprfts, a la sixifune session) episco- 
pos uno excepto omnes suffragia viritim dantes sy- 
tiodali epistolae Agathonis consensisse , « Margerie 
( p. 21 ) affirmat. Ast sessio VI non expletis a IV 

sessione tribus hebdomadibus , sed demum dic 12 
Februarii 681 - ergo interlapsis ad minimum 3 men- 
sibus — locum habuit ; denique illud quod refert 
Margerie, in ista sessione VI nequaquam accidit , 
sed in sessione VIII, die 7 Martii 681. 

Quid autem in sessione VIII actum est? Num epi- 
stola Agathonis quoad integrum suum tenorem a 
Concilio revera approbata fuit? Minime. Etenim: 

a) in Concilio oecum. VI primo examinatum 
est, num doctrina Agathonis (dyotheletismus) aucto- 
ritate priorum patrum fulciatur. 

Georgius enim Archiepiscopns Constantinopolita- 
nus et primus votantium testatus est : « Scrutans 
libros sanctorum... patrum, qui repositi sunt in ve- 
nerabili meo patriarchio , inveni cuncta testimonia 

sanctorum patrum quos Agatho pro dyoteletismo 

citaverat consonantia etc. , consentio eis et sic 

profiteor. » 

Patres igitur Concilii sententiam Agathonis prius 
examinaverunt, minime vero extemplo infallibilem 
reputarunt. 

b) Concilii Patres dein non integrum ejusdem 
epistolae tenorem, nec in specie ejusdem de roma— 
na ecclesia elogia approbarunt, sed nonnisi doctri- 
nam dyothelcticam in eadem epistola prolatam. 

c) Quid vero Synodus de historica assertione 
Agathonis « ecclesiam romanam nunquam in erro- 
rem incidisse » judicaverit , forsitan ex eo conclu- 
dere licet, quod eodem halitu, quo Agathonem lau- 
dibus extollit, Honorium anathemate percellit. 

d.) Si tandem Dominus Margerie de eloquio in 
sessione XVIII prolato ita judicat: « 11 est, je pense, 
impossible d' imaginer une approbation plus solen- 
nelle et plus expheite ii un 6nonc6 plus distinet de 

la doctrine infallibiliste » — non nos, sed acta re- 
spondent. 

Concilium in isto eloquio infallibilitatem pon- 
tificiam ne verbo quidem tetigit, sed nonnisi duo- 
theletismum ab Agathone expositum prae oculis lia- 
bens , dixit: « per Agathonem Petrus loquebatur ». 
( Mansi , 1, c. p. 666.), et paucis versibus ante di- 
xerat: « Anathemati subjicimus Theodorum, Sergium 
etc. et cum eis Honorium .... utpote qui eos in his 
secutus est ». — De confirmatione aliquae praetensae 
infallibilitatis pontificiae nusphyn ne vestigium qui- 
dem invenitur. 

Demonstrata jam fundamenti totius argumenta- 
tionis D. de Margerie futilitate , dissertationi finem 
imponere liceret; sed ad penitius cognoscendum cha- 
racterem geniumque opusculi ejus, operae pretium 
erit, adhuc singularia quaedam perstringere. 

Gravissimum , quod contra Honorium pugnat, 
in illa sententia ejus continebatur , qua in Christo 
unam tantum voluntatem (iv ^IXyj/ia) asserit, sicque 
positive haeresin elocutus est. Jam vero Dominus 
ae Margerie locum istum spurium esse ac interpo- 
latum persuasurus, id diserte quidem affirmare non 
audet, nil tamen de sua parte omittit, ut suspicionem 
contra authentiam praedicti loci excitet, atque ita agit, 
quasi novo momento ipse potitus esset, quo suspicio 
illa confirmaretur, in testimonio scilicet Abbatis Ma- 
ximi, auctoris saeculi VII, ( p. 29. sq. et pg. 45) qui 
allegat assertionem Joannis Abbatis romani: 

a. ) textum epistolae Honorii a Graecis fuissa 
corruptum, et 

b. ) Honorium nonnisi de una in Christo volun- 
tate humana ( eaque bona) fuisse locutum. 

Abbas Joannes ejusque pedissequus Maximus nul- 
lo modo, ut vidimus, negant, Honorium reapse ter- 
mino i» 3iX)p»a usum fuisse, imo confirmant, termi- 
num hunc exstare in ejus epistola, confirmant in- 

quam; lapsum istum Honorii eo excusantes, quod de 
una tantum ( bona ) voluntate humana in Christo 
locutus fuerit, de dicina autem tacuerit. 

Ast vanum esse hoc effugium, superius jam ob- 
servavimus. 

III. Postquam D.Margerie affirmaverat, Concilium 
VI oecumenicum Papae infallibilitatem decrevisse , 
necesse omnino habuit , omnes etiam sententias et 
verba Concilii, quae anathema Honorio « haeretico » 
etc. inferunt, alium in sensum interpretari et mi- 
tius explicare. Et quoniam qui quaerit, invenit, etiam 
D. Margcrie invenit, vocabulum « haereticus », ubi 
de Honorio usurpetur, nequaquam haereticum sensu 
proprio significare - et quae sunt similia (p. 47). Nos 
quidem praecipuos illos locos, quibus et VI oecum. 
Concilium et plures Romani Pontifices nec non aliae 
Synodi oecumenicae posteriores suam de Honorio 
sententiam protulerunt supra ( in Sectione I ) alle- 
gavimus, au quos jam denuo respicere placeat. 

Multum porro D. Margerie desudat in demon- 
strando, Honorium papam nequaquam ex cathedra. 
fuisse locutum (p. 42). Mirum profecto! Si enim, 
ut contenditur, Honorii epistolae saepius memoratae 
nihil continent, quod perperam, aut false sit dictum, 
sane superfluum est, quaestionem hanc movere: num 
ex cathedra locutus sit , nec ne ? Quis enim non 
intelligat,quam difficile sit decernere, quando demum 
Papa ex cathedra locutus esse censendus sit. D. 
Margerie duo nobis proponit criteria , quibus hoc 
possit dignosci: 

a) si papa ait sententiam aliquam tanquam ar- 
ticulum fiuei positive pronuntiat; id autem a Hono- 
rio non esse iactum. Atqui, nonne positive hoc di- 
ctum est: « unam voluntatem fatemur domini Jesu 
Christi » (Mansi, T. XI pag. 539). Et ulterius : 

« Nos non unam operationem vel duas dominum J. 
Christum .... sacris literis percepimus, sed multi- 
formiter cognovimus operatum» (1. c. p. 542). 

Nonne Honorius hocce proponit credenaum ? quip- 
pe ad finem epistolae monens: « Haec nobiscum Fra- 
ternitas vestra praedicet, hortantes vos, ut unius vel 

f jeminae novae vocis inductum operationis vocabu- 
um aufugientes etc. (Mansi, T. XI, p. 543). 

Clarius adhuc in secunda epistola: « Quantum ad 
dogma ecclesiasticum pertinet, quae tenere vel prae- 
dicare debemus . . . non unam vel duas operationes 
in mediatore... definire... debemus. 

Profecto itaque Honorius positive thesin suam elo- 
cutus est, et credendam proposuit. 

b.) Obmovetur autem, Honorium eam non uni- 
verso orbi praescripsisse, id quod ex mente D. Mar- 
gerie alterum constituit locutionis « ex cathedra » 
criterium (p. 43.) 

Nescio quidem, utrum absolute sit necessarium , 
ut sententia , quae tanquam ex cathedra lata ha- 
benda sit , ad universam Ecclesiam directa esse 
debeat. (In quo casu neque illa celeberrima epistola 
dogmatica Leonis I ad Flavium dici posset lata ex 
cathedra.) Dubium autem non est: Honorium recte 
id intendisse et voluisse, ut universalis Ecclesia cre- 
deret, quod ipse docendo proposuerat (neutiquam sola 
ecclesia Constantinopolitana). 

Denique D. Margerie concedit, Concilium oecum. 
VI. Honorium papam judicasse , eumque verbis 
severis condemnasse, sane, ut D. Margerie opina- 
tur, propter solam negligentiam, « mauvaise admi- 
nistration » (p. 47.) At quomodo id componi poterit 
cum antiquo illo axiomate, quo D. Margerie pari- 
ter (strenueque) dimicat : « prima sedes a nemine 
judicatur »? (cfr. pg. 24 et pg. 60). 

Quod axioma, si revera juris regulam pronuntiat, 

in ipsa iam antiqua ecclesia communiter acceptam , 
quomodo Concilio VI licuit Honorium papam judi- 
care? 

Praeterea tum Corpus iuris canonici , tum omnes 
aevi medii auctores profitentur : « Papam propter 
solani haeresirn judicari et damnari posse » — Jam 
Hadrianus II (saec. IX) dixit: « Licet enim Honorio 
ab orientalibus post mortem anathema sit dictum , 
sciendum tamen est, quia fuerat super hacresi ac- 
cusatus, propter quam solam licitum est minoribus , 
majorum suorum motibus resistendi » Quid, quaeso, 
Hadrianus papa dixisset ad assertionem D. Marge- 
rie Honorium a Concilio propter solam, « rnauoaise 
administration » fuisse judicatum ? 


NOTA 

Nuperrime Romae typis Civilitatis catholicae libel- 
lus prodiit « Monumenta quaedam causam Honorii 
spectantia » continens. 

Notulas ei adjectas parvi esse momenti et ad Ho- 
norium plane purgandum revera invalidas, omnibus 
palam fiet, qui ipsas cum argumentis a nobis supe- 
rius prolatis conferre voluerint. Unum solum ad- 
dam: Cur auctor libelli illius plane reticuit illa verba 
Concilii oecumenici VI « diabolum per Honorium 
haeresirn disseminasse »? Mansi 1. c. p. 635. 

